Seg imi nexdem tasleḍt n taɣect d lebɛed amsawlan , s wudem agejdan i yessefk fell- aneɣ ad n-beggen aẓayar n umsawal deg ammud-nneɣ, ad nesteqsi ɣef tmuɣli tamsawalt d uḥeṣṣen(focalisation). Ɣer wemgired n taɣect tamsawalt,i aɣ yettaken anallas i d ittmeslayen deg teḥkayt ;tamuɣli tamsawalt , teskan-d wid i yettwalin ayen i d yettwalsen ,maca ilaq ad nnẓer belli deg teḥkayt win i yettmeslayen mačči daymen d win i yettwalin.